Dis SA se Kevin teen Federer in Wimbledon-kwarteind | Maroela Media
Dis SA se Kevin teen Federer in Wimbledon-kwarteind
Kevin Anderson het die eerste Suid-Afrikaner in 24 jaar geword om die kwarteindronde van Wimbledon te haal.
Anderson (32) het die Fransman Gaël Monfils met 7-6, 7-6, 5-7 en 7-6 gewen om sy plek in die kwarteindronde te verseker.
"Dit was 'n wedstryd van hoë gehalte en ek moes diep grawe. Ek het al 'n paar keer teen Gaël gespeel en dit is die eerste keer wat ek hom gewen het," het Anderson ná die wedstryd gesê.
Wayne Ferreira was in 1994 die laaste Suid-Afrikaner om Wimbledon se kwarteindronde te haal. Die agtste gekeurde Anderson kom nou Woensdag in die kwarteindronde teen die Wimbledon-kampioen en eerste gekeurde Roger Federer van Switserland te staan.
"Dit is 'n fantastiese geleentheid om teen die beste grasspeler van alle tye te speel. Ek sal nou fokus op my herstel en gereed maak om teen Roger te speel."
Federer het die Fransman Adrian Mannarino met 6-0, 7-5 en 6-4 gewen om sy plek in die kwarteindronde te verseker.
Anderson het Norbert Gombos van Slowakye, die Italianer Andreas Seppi en die 25ste gekeurde, Philip Kohlschreiber van Duitsland, gewen om die kwarteindronde te haal.
"Dit is regtig 'n fantastiese gevoel om my eerste kwarteindronde by Wimbledon te haal. Dankie aan almal vir die mooi boodskappe en ondersteuning. Ek is gereed om aan te hou met die harde werk en sien uit na die volgende een," het Anderson gesê.
My geld is op "Die Bok" en nie die "Kameelperd" nie. Kom ons hui duime.
Hy is nie regtig meer 'n Suid Afrikaner nie. Hy bly in Amerika en is getroud met 'n Amerikaner. Ek vermoed hy dink nie eens meer aan Suid Afrika nie.
Ek hou van Anderson, maar hier kom n 6-2, 6-3, 6-2 wen vir Fed. Soos n ware Saffa choke ons teen kompitisie.
En Federer gaan wen ….. Die "bookies" praat – hard – en veral in tennis.
Soos n ware sportman sal hy sy beste doen, maar soos enige sport, die beste speler sal heel moontlik wen, waar Federer in n klas van sy eie is. Gaan glad nie oor "choke" of diesmeer negatiewe dinge wat gese word nie. Al die beste vir Anderson, hy maak ons trots. Sal altyd vir hom skree.